李廉仲

李廉仲（），字公清，號墨源，山東青州府諸城縣人，明朝政治人物。

 生平 
崇祯六年（1633年）癸酉科山東鄉試第七名舉人，崇禎十年（1637年），登丁丑科會試第二百二十名，廷試三甲一百四十六名进士。都察院观政，十一年二月授北直任丘知县《崇祯十年丁丑科进士三代履历》：李廉仲，曾祖进〔庠生〕，祖绍〔庠生〕，父士骥。墨源，诗四房，丙辰十二月二十日生，诸城县人，癸酉七名，会二百二十名，三甲一百四十六名，都察院观政，戊寅二月授北直任丘知县。，本年冬十月清兵至，与卸任未走的前知县白慧元共力守城。十一月初九日，清兵攻城，李廉仲身冒矢石，死于城墙下（一说缒城而逃，死于城下）《欽定勝朝殉節諸臣録》：任邱知县白慧元，清涧人，以镌秩未行。崇祯十一年，大兵下任邱，新令李廉仲缒城遁，慧元极力拒守，城破，一门俱死。，城破後，父士骥、母张氏、弟乾生、子廷魁皆遇害。兄李冲斗（或作弟李芳仲）闻变，徒行千馀里，觅其尸于南城壕氷中，得之，胸背数处皆带箭矢，乃收敛而归。代任知县石可章上奏疏请恤典，工部给事中诬廉仲缒城假死，恩典不下《諸城县志》：李廉仲，字墨源，世居古城，崇正六年乡试第二，十年成进士，十一年授任丘知县，制行清洁，民多赖之。是年冬大兵至，城陷，廉仲及父士骥、母张、弟乾生、子廷魁皆遇害，后志云廉仲身冒矢石死于城下，上官为申请题奏，蒙允褒奖未果，而明史忠义传载白慧元为任丘知县，崇正九年以守城功行取，会与大阉有隙，摭其罪于帝，逮治之，未行，大兵已抵城下，乃与代者李廉仲共守，无何廉仲缒城遁，与后志异。兄冲斗闻变，徒行千馀里觅其尸于南城壕氷中，得之，胸背数处皆带矢，乃敛而归。冲斗曾拜疏请恤，王鸿绪明史稿作廉仲弟芳仲，所载亦与后志异。冲斗从弟射斗，見一行传。子廷瑗。廷瑗字玉林，康熙十七年举于乡，时母杨年七十馀，廷瑗性孝，一试礼部，不复往，惟日承欢膝下以为常。母忧服除，年逾六十，谒选授临汾知县。俗疲悍多逋赋，廷瑗力别其弊，不数月，民争输，巡抚噶闻其廉明，欲荐之，旋以疾归，卒年七十五。。

家族
曾祖李进〔庠生〕，祖李绍〔庠生〕，父李士骥。

参考

Category:李姓
Category:諸城人
Category:明朝任丘县知县
Category:明朝都察院觀政
Category:明朝戰爭身亡者